João de Deus
Store norske leksikon,Språk og litteratur,Litteratur i verden,Europa,Portugals litteratur
João de Deus var en portugisisk forfatter som levde på 1800-tallet. Han begynte som senromantisk lyriker, men ble snart påvirket av den gryende realismen. Diktningen hans inneholder mest kjærlighetslyrikk, men har også en satirisk side. Hans lyriske produksjon preges av enkle, populære rim, et sterkt rytmisk språk og hans folkelige religiøsitet.
I kontrast til dette står interessen for de europeiske renessansedikterne, og særlig Camões. At den camonianske sonetten ble hentet frem fra glemselen, skyldes ikke minst Deus. Hans egne dikt ble i 1893 samlet under tittelen Campo de flores. Deus gjorde også en innsats for folkeopplysningen med sin Cartilha maternal fra 1876 – en lesebok som lenge var obligatorisk i det portugisiske skoleverket. Les mer i Store norske leksikon Portugals litteratur Portugals historie Eksterne lenker Cartilha maternal (original på portugisisk)